钦定古今图书集成/历象汇编/历法典/第061卷 > 图
## 钦定古今图书集成/历象汇编/历法典/第061卷 > 图

因地之半径与月本天之半径有比例故

则目之在甲与在乙所受己戊弧之象实不能无大小为己戊弧等而两角之大小不等

目受物象皆以角形见交食第一卷

相近者必大远者必小也

“角既有大有小，所相当之弧不得不有大小，则辛之
距天顶，视庚之距天顶不得不远矣。”又论辛庚视差，
实为辛甲庚角所定，何用辛巳庚或甲己乙角乎？曰：
“甲乙线与甲庚线无比例。”〈小大绝远故〉而甲乙与甲己则
有比例，即甲己与甲庚亦无比例也。既甲乙与甲己
同为微末，不以入算，则用辛巳庚角代辛甲庚角无
以异矣，若论角，则丁乙辛角与丁辛弧相当。〈因甲乙与乙丁
无大小之比例〉又丁乙巳角，与乙甲己及甲己乙两角并等。
〈见几何第一卷十六题〉则两角并亦与丁辛弧相当矣。今丁庚
弧既与丁甲庚角相当，则馀弧庚辛必与馀角甲己
乙或辛巳庚相当也。